proxectonos/corpus_dominio_legal_administrativo_tmp huggingface dataset:
13/10/2021 | Administración LocalMunicipal
Cerceda
Secretaría
Resumo de formalización de contratos do primeiro trimestre 2021

Procédese á publicación da formalización dos contratos que se detallan na seguinte relación: O que se publica a efectos de cumprimento do establecido pola normativa de contratación pública e de transparencia. Cerceda, 06 de outubro de 2021 O Alcalde-Presidente Juan Manuel Rodríguez García
13/10/2021 | Administración LocalMunicipal
Mugardos
Emprazamento procedemento ordinario 0000244/2021

ANUNCIO EMPRAZAMENTO PROCEDEMENTO ORDINARIO 0000244/2021 Faise público para os efectos previstos no artigo 49 da Lei 29/1998, do 13 de xullo, de xurisdición contencioso-administrativa, e artigo 44 da Lei 39/2015 do 1 de outubro, que ante o Xulgado do Contencioso-Administrativo n.º 1 de A Ferrol, REGASIFICADORA DEL NOROESTE, S. A. interpuxo recurso contencioso-administrativo contra as resolucións ditadas polo Concello de Mugardos en datas 21 de maio de 2021 sobre a desestimación do recurso de reposición interposto contra a inadmisión de devolución de ingresos indebidos e de 2 de xuño de 2021 sobre a desestimación do recurso de reposición interposto contra as liquidacións do IAE 2020. Polo exposto emprázase a todo o que fose interesado no procedemento para que poida comparecer e personarse como demandado no prazo de nove (9) días ante o Xulgado do Contencioso-Administrativo N.º 1 de Ferrol, rúa Coruña n.º 55, 2.ª planta, 15401 Ferrol. Asinado dixitalmente polo Sr. alcalde, D. Juan Domingo de Deus Fonticoba, en data 7 de outubro de 2021.
05/02/2021 | Administración LocalMunicipal
Arteixo
Persoal
Revogación da convocatoria da bolsa de substitucións de TAX do Concello de Arteixo

ANUNCIO PUBLICACIÓN DA REVOGACIÓN DA CONVOCATORIA DA BOLSA DE SUBSTITUCIÓNS DE TAX DO CONCELLO DE ARTEIXO Téndose aprobado por Decreto n.º 150/2021, de data 27/01/2021, con CVD: t7A2w3M+BZ6SGAoc1WSJ, a revogación da convocatoria da bolsa de substitucións de TAX do Concello de Arteixo, procédese á publicación para xeral coñecemento e efectos oportunos: PRIMEIRO.–Revogar a convocatoria da bolsa de substitucións de TAX aprobada por Decreto n.º 3217/2019, do 23 de decembro de 2019, e actualmente en suspenso, procedendo ao arquivo do expediente. SEGUNDO.–Ao abeiro do establecido na base 7.ª das reguladoras da convocatoria en propiedade de 3 vacantes de TAX, utilizar a listaxe resoltante para cobertura de vacantes temporais podendo con este procedemento, cubrir ademáis vacantes de prazas de plantilla e non exclusivamente substitucións. En Arteixo, a 2 de febreiro de 2021. Asina: Karmen Consentini Cañon (ALCALDE-PRESIDENTE)
05/02/2021 | Administración LocalMunicipal
Oroso
Aprobación definitiva do expediente de investigación de titularidade da Fonte de Fontela na parroquia de Cardama (2020/X999/000098)

ANUNCIO Investigación de titularidade de ben O Pleno da Corporación, en sesión ordinaria do 28.01.2021, adoptou entre outros o seguinte acordo no eido do punto do día “Aprobar definitivamente o expediente de investigación (2020/X999/000098) da Fonte de Fontela, parroquia de Cardama”. “PRIMEIRO.–Que se declare que corresponde ao Concello de Oroso a titularidade do seguinte ben: Denominación: Fonte de Fontela. Parroquia de Cardama. Descrición: fonte de columna de pedra e pila rectangular subterránea. Cuberta de formigón. Parte frontal ten banco e mesa de pedra; todo cun peche de formigón. Situación: fonte situada na parcela 590 do plano de concentración parcelaria de Senra-Cardama. Linda ao norte, sur e este co resto da parcela 590 do plano de concentración parcelaria de Senra-Cardama e ao oeste con camiño público. Superficie da parcela: 82,55 m 2. SEGUNDO.–Que se proceda á valoración do citado ben por parte dos servizos municipais e unha vez valorado que se proceda a incorporalo no Inventario Xeral de Bens do Concello de Oroso e que se reflicta na rectificación anual do libro inventario de bens da corporación a anotación do ben descrito anteriormente. TERCEIRO.–Que unha vez inscrito no Inventario de Bens da Corporación se proceda a librar certificación do mesmo e a realizar os trámites oportunos para a súa inscrición no Rexistro da Propiedade de Ordes e no seu caso a realizar as modificacións oportunas no Catastro. CUARTO.–Proceder a notificar o presente acordo aos interesados así como publicar o presente acordo no Boletín Oficial da Provincia para xeral coñecemento.” Oroso, 1 de febreiro de 2021. O alcalde Manuel Mirás Franqueira
05/02/2021 | Administración LocalMunicipal
Cariño
Anuncio de cobramento do PAI de xaneiro 2021

ANUNCIO DE COBRAMENTO No Decreto da Alcaldía 37/2021, de data 01 de febreiro de 2021, aprobáronse os padróns fiscais de contribuíntes que deseguido se relacionan: – Prezo público pola prestación do servizo do punto de atención á infancia de Cariño, correspondente ó mes de xaneiro de 2021. Prazo de ingreso: o prazo de ingreso en período voluntario será dende o día 5 de febreiro de 2021 ata o 4 de abril de 2021, ámbolos dous inclusive. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións, entenderase definitivamente aprobado o padrón, empezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: con carácter postestativo, poderá interpoñer ante o mesmo órgano que ditou esta Resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións Públicas, advertíndolle que tamén poderá utilizar calquera outro recurso que estime pertinente e/ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 1 de febreiro de 2021. O alcalde José Miguel Alonso Pumar
05/02/2021 | Administración LocalMunicipal
Dumbría
Aprobación definitiva orzamento 2021

Aprobado definitivamente o orzamento para 2021, en cumprimento do disposto no art.169.3 do Real Decreto Lexislativo 2/2004, de 5 de marzo, faise público que, o devandito orzamento ascende no seu estado de gastos e ingresos, á cantidade de cinco millóns cento cincuenta e un mil euros (5.151.000,00 €) correspondendo a cada capítulo as cantidades que de seguido se expresan: Exponse ao público tamén o cadro de persoal e a relación de postos de traballo desta Corporación, que de acordo co preceptuado no art.127 do RDL, se publica: I.- FUNCIONARIOS DE CARREIRA.- 1.- Habilitación de carácter nacional: 1 Secretario-Interventor.- Grupo A1- propiedade.2.- Escala de Administración Xeral 2.1.-Subescala administrativa: 1 Administrativo-Tesoureiro.- grupo C1.- propiedade.2.2.- Subescala de auxiliares administrativos: 2 Auxiliares Administrativos.- Grupo C2.- propiedade. II.- PERSOAL LABORAL 1.- Persoal laboral fixo: 1 Conserxe-Auxiliar colexio-polideportivo.- Titulación E. X. B.-vacante 2.- Persoal laboral de contratación temporal: 1 Traballadora Social.- Título grao medio.- 12 meses (O. E. 99) 1 Axente de Emprego e Desenvolvemento Local, 12 meses.3 Asistentes domiciliarias, 12 meses.1 Auxiliar de Servizos Sociais 12 meses.3 Animador deportivo 12 meses.1 Conserxe de recepción e limpeza albergue Olveiroa, 12 meses.1 Conductor de tractor.3 Operario de Servicios Múltiples.1 Animadora Cultural.1 Normalizadora Lingüística.1 Docente Servicios Culturais.1 Monitor de conciliacion 1 Monitor informática 1 Tecnico Turismo 3 Personal de vixiancia de praia e socorrismo.- 3 meses Dumbría, 2 de febreiro de 2021. O ALCALDE José Manuel Pequeño Castro.
05/02/2021 | Administración LocalMunicipal
Corcubión
Modificación do réxime de dedicacións establecido para o mandato 2019-2023

ANUNCIO En cumprimento do establecido no artigo 75.5 da Lei 7/1985, do 2 de abril, Reguladora das Bases de Réxime Local faise público que o Pleno do Concello de Corcubión, en sesión ordinaria celebrada o 22 de xaneiro do 2021, adoptou, entre outros, o seguinte acordo: PRIMEIRO.–Modificar o acordo plenario de data 2/07/19 e establecer a favor dos membros da Corporación que desempeñen as súas funcións en réxime de dedicación exclusiva, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e darlles de alta no réxime xeral da Seguridade Social. Ditas retribucións actualizaranse anualmente na porcentaxe que se estableza para os funcionarios na Lei de Orzamentos xerais do Estado. A percepción destas retribucións será incompatible co exercicio de todo tipo de actividades retributivas e coa de calquera outra retribución con cargo aos orzamentos das Administracións Públicas e dos Entes, Organismos e Empresas delas dependentes, sen prexuízo das dietas e indemnizacións que lles poda corresponder pola súa asistencia aos Consellos de Administración ou órganos de goberno de entidades ou empresas públicas ou privadas. Tamén será incompatible coas indemnizacións que se establezan no apartado terceiro. Corcubión, 1 de febreiro do 2021. O alcalde Manuel Insua Insua
05/02/2021 | Administración LocalMunicipal
Oleiros
Persoal
Aprobación inicial da modificación do cadro de persoalAprobación inicial da modificación do cadro de persoal

ANUNCIO Aprobación inicial da modificación do cadro de persoal do Concello de Oleiros Polo Concello Pleno, en sesión ordinaria desenvolvida o día 28 de xaneiro de 2021, aprobouse inicialmente a modificación do cadro de persoal do Concello, consistente na modificación da clasificación dunha praza. En cumprimento do disposto na normativa vixente de aplicación, exponse ao público na área de Persoal e RRHH polo prazo de quince días hábiles –o cal comezará a contar desde o seguinte ao da inserción deste edicto no Boletín Oficial da Provincia da Coruña–, a fin de que durante dito prazo se poidan formular as reclamacións e suxerencias que se consideren oportunas dirixidas ao Sr. alcalde-presidente desta Corporación. Oleiros, 2 de febrero de 2021. A segunda tenente de alcalde delegada de Persoal (da n.º 2019002619, do 20 de xuño) Andreea Iuliana Zaranton Ianos
05/02/2021 | Administración LocalMunicipal
A Laracha
Rectificación anual do Inventario de Bens

ANUNCIO Por acordo do Pleno en sesión ordinaria celebrada o 29 de xaneiro foi aprobada inicialmente a rectificación anual do Inventario de Bens nos termos que foi confeccionado e que ofrece o seguinte resume xeral: ALTAS 1.–Denominación: “Centro comunitario Costa da Morte-Caión”, na parroquia de Caión, segundo ficha xeral de Inventario, que se resume: Descrición: edificio de nova construcción que ocupa unha superficie de 882,60 m 2. Naturaleza: urbana. Naturaleza dominio: DP/servicio público. Exponse ao público o expediente por un prazo de 20 días hábiles no taboleiro de edictos do Concello e no BOP. Se non se presentan reclamacións, entenderase elevada a definitiva a rectificación do inventario. A Laracha, 2 de febreiro de 2021. O alcalde José Manuel López Varela
05/02/2021 | Administración LocalMunicipal
Padrón
Anuncio de convocatoria das persoas titulares dos bens e dereitos afectados polas obras de “Retranqueo e reposición de muro en Prada (Cruces)”

ANUNCIO CONVOCATORIA DAS PERSOAS TITULARES DOS BENS E DEREITOS AFECTADOS POLAS OBRAS DE “RETRANQUEO E REPOSICIÓN DE MURO EN PRADA (CRUCES)” AO ACTO DE PAGAMENTO E DE FORMALIZACIÓN DAS ACTAS DE OCUPACIÓN DAS FINCAS En cumprimento do establecido no artigo 49 do Decreto do 26 de abril do 1957 polo que se aproba o Regulamento da lei de expropiación forzosa, faise público que por Decreto do señor alcalde número 70/2021, do 2 de febreiro, acordouse: Primeiro. –Convocar ás persoas que se sinalan a continuación, nos días e horas que se indican, en calidade de persoas titulares dos bens e dereitos afectados polas obras de “Retranqueo e reposición de muro en Prada (Cruces)” para os efectos de realizar o pagamento do xustoprezo acordado por mutuo acordo e a formalización posterior da acta de ocupación das fincas: Segundo. –As persoas titulares dos bens e dereitos afectados deberán comparecer ao acto co documento acreditativo da súa identidade (DNI, NIE, Pasaporte, etc.) e dos documentos acreditativos da titularidade da finca ou fincas afectadas pola expropiación. Terceiro. –O pagamento realizarase mediante talón nominativo ao expropiado, ou ben, por transferencia bancaria previa petición da persoa interesada ao respecto e achegando documento acreditativo do número de conta bancaria (IBAN). Cuarto. –Para o suposto de que algunha das persoas expropiadas rexeitase recibir o prezo o cando exista litixio coa Administración consignarase o xustoprezo na Caixa Xeral de Depósitos. Quinto. –Realizado o pagamento ou consignado na Caixa Xeral de Depósitos procederase a formalizar a acta de ocupación. Padrón, 2 de febreiro do 2021. O alcalde Asdo.: Antonio Fernández Angueira
05/02/2021 | Administración LocalMunicipal
Oza-Cesuras
Aprobación do padrón de contribuíntes da taxa pola prestación de servizos de limpeza de pozos negros, fosas sépticas, solares e servizos similares, exercicio de 2020

ANUNCIO Aprobación do padrón de contribuíntes pola taxa pola prestación de servizos de limpeza de pozos negros, fosas sépticas, solares e servizos similares, exercicio de 2020 ÓRGANO E DATA DE APROBACIÓN: Xunta de Goberno Local, sesión do 30 de decembro de 2020. NORMATIVA REGULADORA E EFECTOS: artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 2 de febreiro de 2021. O ALCALDE Asdo.: José Pablo González Cacheiro
05/02/2021 | Administración LocalMunicipal
Valdoviño
Anuncio sobre numeración de Valdoviño

ANUNCIO Aprobación da incorporación das rúas do casco urbano de Valdoviño e os seus números ao sistema integrado de numeración de Valdoviño O Concello-Pleno de Valdoviño, en sesión ordinaria que celebrou en data de 14 de xaneiro de 2021, aprobou a incorporación das rúas do casco urbano de Valdoviño e os seus números ao sistema integrado de numeración de Valdoviño. Sométese o expediente a trámite de información pública, mediante anuncio no Boletín Oficial da Provincia, taboleiro edictal do Concello e web municipal por prazo de 20 días, a contar dende o día seguinte ao da publicación do presente anuncio no BOP, a fin de que calquera persoa física ou xurídica poida examinar o expediente e formular cantas alegacións, suxestións ou reclamacións teña por convinte. Valdoviño, 1 de febreiro de 2021. O alcalde Asdo.: Alberto González Fernández
05/02/2021 | Administración LocalMunicipal
Oleiros
Persoal
Modificación da relación de postos de traballo

Na sesión ordinaria do Concello Pleno que tivo lugar o día 28 de xaneiro de 2021, aprobouse a seguinte modificación da relación de postos de traballo (RPT) do Concello: – Supresión do posto numerado como 128 na rede de bibliotecas municipais. – Aumento da dotación en número de un do posto 1290 na rede de bibliotecas municipais. – Modificación das funcións e valoracións do posto numerado como 34 na área de Planificación e Control que quedará definido no canto da puntuación como segue, segundo o expediente: Dificultade: 50 puntos; Autonomía: 50 puntos; Responsabilidade: 50 puntos; Penosidade: 5 puntos; Perigosidade: 5 puntos; Incompatibilidade: 20 puntos. Total: 180 puntos e de acordo coas funcións inseridas na ficha do posto que se inclúen no expediente administrativo. De acordo co establecido no artigo 127 do Real decreto lexislativo 781/1986, polo que se aproba o texto refundido das disposicións legais vixentes en materia de réxime local, publícase integramente a RPT. *O valor do punto de valoración do complemento específico é de 75 euros. **TIT. (TITULACIÓNS): 1.–Licenciado/a en Dereito, Administración e Dirección de Empresas, Economía, Ciencias Actuariais e Financieiras. Licenciado/a en Ciencias Políticas e da Administración ou Socioloxía.2.–As previstas no artigo 169 do RD 781/1987.3.–Licenciado/a en Dereito, Ciencias Políticas e da Admón., Socioloxía.4.–Título de Enxeñeiro Técnico, Arquitecto Técnico, Diplomado universitario ou equivalente.5.–Licenciado/a en Dereito ou Arquitectura.6.–Arquitectura Superior ou equivalente.7.–Arquitectura técnica ou equivalente.8.–Enxeñería caminos, canles e portos ou equivalente.9.–Arquitecto técnico.10.–Enxeñería técnica ou equivalente.11.–Traballo social.12.–Psicoloxía.13.–Educación Social, Psicoloxía, Pedagoxía.14.–Licenciado/a en Dereito.15.–Pedagoxía.16.–Historia do arte.17.–Biblioteconomía, Xeografía e Hstoria. Oleiros, 2 de febreiro de 2021. A segunda tenente de alcalde Delegada de Persoal (da n.º 2019002619, do 20 de xuño) Freddy Daniel Parcerisas Benko
05/02/2021 | Administración LocalMunicipal
Irixoa
Subvencións PEL-Reactiva

INFORMACIÓN SOBRE AS SUBVENCIÓNS OUTORGADAS DENTRO DO PLAN PEL REACTIVA 2020 Con data do 13-11-2020 aprobouse a convocatoria municipal de subvencións para autónomos e microempresas afectados polas restricións do COVID-19 (plan PEL-Reactiva promovido pola Deputación Provincial da Coruña); a convocatoria foi publicada no BOP do 26-11-2020. Con data do 21-12-2020, mediante resolución da Alcaldía, apróbase a concesión inicial das subvencións; durante o prazo de 10 días hábiles, outorgado aos autónomos solicitantes, ningún presentou alegacións. Con data do 11-1-2021 a Alcaldía ditou resolución de concesión definitiva das subvencións, acto que foi notificado telematicamente ás empresas con data do 12-1-2021 (Expte.2021/G003/000002). A táboa resumo do outorgamento definitivo é o seguinte: O outorgamento destas subvencións está publicado na base de datos nacional de subvencións (BDNS). Non hai solicitudes desestimadas nin se esgotou o crédito total do programa. As persoas beneficiarias destas subvención teñen de prazo ata o 31-3-2021 para presentar a conta xustificativa, que unha vez aprobada dará lugar ao abono da subvención outorgada. Irixoa, 2 de febreiro de 2021. O alcalde accidental José Ángel Roca Díaz
05/02/2021 | Administración LocalMunicipal
A Coruña
Persoal
Anuncio modificación composición do Tribunal do proceso selectivo convocado para cubrir dúas prazas de arquitecto/a, C. E. 1/17

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 29 de xaneiro de 2021, resolveuse o seguiente: Modificar a composición do Tribunal nomeado mediante Resolución do Concelleiro delegado de Economía, Facenda e Réxime Interior do 30/10/2020 para xulgar as probas selectivas convocadas para cubrir 2 prazas de arquitecto/a (C. E. 1/17) nos seguintes termos: Presidencia: Titular: Dna. Pilar Fernández Maroño Suplente: D. Fernando Santiago Martínez López Secretaría: Titular: D. Mukesh F Xavier Espigule Souiri Suplente: Dna. Rosa Cecilia Cirre Southern Vogais: Titular: Dna. Beatriz Moar Ulloa Suplente: Dna. Angelika Lorenzen Ketterling Titular: D. Luis Vázquez Rodríguez Suplente: Dna. Angela María Viqueira Allo Titular: D. Pablo Rodríguez Fernández Suplente: D. José Manuel Botana Penas A Coruña, 01 de febreiro de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
05/02/2021 | Administración LocalMunicipal
Coristanco
Aprobación inicial de modificación dos artigos 1 e 6 da Ordenanza fiscal n.º 15, reguladora do imposto sobre vehículos de tracción mecánica do Concello de Coristanco

ANUNCIO APROBACIÓN INICIAL DA MODIFICACIÓN DA ORDENANZA FISCAL N.º 15, REGULADORA DO IMPOSTO SOBRE VEHÍCULOS DE TRACCIÓN MECÁNICA DO CONCELLO DE CORISTANCO O Pleno do Concello de Coristanco, na súa sesión ordinaria do 29 de xaneiro de 2021, aprobou inicialmente a modificación da “Ordenanza Fiscal n.º 15, reguladora do Imposto sobre Vehículos de Tracción Mecánica”. En cumprimento do disposto no artigo 17 do Texto Refundido da Lei Reguladora das Facendas Locais, o expediente exporase ao público polo prazo de trinta días hábiles na Secretaría municipal. O devandito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considérase a ordenanza definitivamente aprobada sen necesidade de novo acordo plenario. Do que dáse traslado aos efectos oportunos. Documento asinado electrónicamente (Lei 39/2015) por JUAN CARLOS GARCÍA POSE, alcalde do Concello de Coristanco, en Coristanco a 1 de febreiro de 2021.
05/02/2021 | Administración LocalMunicipal
Rianxo
Secretaría
Aprobación inicial ordenanza municipal non fiscal reguladora da protección dos camiños e vías públicas, con motivo da execución de cortas, depósito, carga e transporte de madeira no termo municipal de Rianxo.

O Pleno do Concello de Rianxo, en sesión ordinaria do día 28 de xaneiro de 2021 acordou a aprobación inicial da Ordenanza Municipal non Fiscal Reguladora da protección dos camiños e vías públicas, con motivo da execución de cortas, depósito, carga e transporte de madeira no termo municipal de Rianxo. En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada a ordenanza, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 días previsto no artigo 65.2º da Lei 7/85. Rianxo, 02 de febreiro de 2021 O alcalde, Adolfo F. Virginija Matias Andres Azzimani Gourmat
08/02/2021 | Administración LocalMunicipal
A Pobra do Caramiñal
Anuncion de aprobacion provisional de suplemento de credito 01/21

EDICTO O Pleno do Concello, na sesión realizada no 3 de febreiro de 2020, aprobou provisionalmente o suplemento de crédito núm.01/21 por un importe de 128.370,37 euros e tramitación urxente. No cumprimento do disposto no artigo 177.2 e 169.1 do Real decreto lexislativo 2/2004, do 5 de marzo, e nas disposicións concordantes, exponse o expediente ó público na Secretaría do Concello durante un prazo de OITO días hábiles –que empezarán a contar dende o seguinte ó da publicación do presente edicto no Boletín Oficial da Provincia–, para que as persoas interesadas poidan examinalo e presentar reclamacións ou alegacións, que deberán ser dirixidas ó alcalde desta corporación. No caso de non se presentaren reclamacións, entenderase definitivamente aprobado. A Pobra do Caramiñal, 4 de febreiro de 2021. O alcalde José Luis Piñeiro García (Documento asinado dixitalmente)
08/02/2021 | Administración LocalMunicipal
Camariñas
Aprobación inicial da modificación das bases de execución do orzamento de 2019, prorrogado para o ano 2021

Aprobación inicial da modificación das bases de execución do orzamento de 2019, prorrogado para o ano 2021. Polo Pleno do Concello, en sesión ordinaria celebrada o día 29 de xaneiro do presente ano, aprobouse inicialmente o expediente de modificación das bases de execución do orzamento do exercicio 2019, prorrogado para o ano 2021: Base 52ª (Subvencións directas, previstas nominativamente no orzamento ou directas de carácter excepcional). De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Intervención deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. Se o remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación; de non ser así, deberán resolverse as alegacións e procederse a súa aprobación definitiva. Unha vez aprobado e aos efectos da súa entrada en vigor, deberá publicarse no BOP o Anexo de relación nominal de subvencións nominativas. En Camariñas, 03 de Febreiro de 2021 A Alcaldesa, Asdo.: Sandra Insua Rial.
08/02/2021 | Administración LocalMunicipal
Tordoia
Modificación da Mesa de Contratación Permanente do Concello de Tordoia

Modificación da Mesa de Contratación Permanente, conforme á Lei 9/2017 Por acordo do Pleno, en sesión celebrada o día 29 de xaneiro de 2021, foi elexida presidente suplente da Mesa de Contratación Permanente a 1.ª Tte. de alcalde, dona Inés Santos Pereiro, polo que a súa composición quedará integrada polos seguintes membros: Presidente: Titular: Eduardo Antonio Pereiro Liñares, alcalde-presidente do Concello de Tordoia. Suplente: Inés Santos Pereiro, primeiro Tte. de alcalde. Vogais: Ana Beatriz Oveja Villafañe, secretaria-interventora do Concello. Alfonso García Ferreira, funcionario do Concello. Secretario: Pilar Patricia Liñares Muiño, funcionaria do Concello. A Mesa actuará en todos aqueles casos nos que sexa requerida polo Óórgano de contratación e obrigatoriamente cando a competencia corresponda ao Pleno do Concello. O que se fai público para coñecemento xeral e efectos. Tordoia, 3 de febreiro de 2021. O alcalde Asdo.: Eduardo A. Pereiro Liñares
08/02/2021 | Administración LocalConsorcios
Consorcio As Mariñas
Anuncio de aprobación definitiva do orzamento xeral do ano 2021 do Consorcio “As Mariñas”

APROBACIÓN DEFINITIVA DO ORZAMENTO XERAL DO ANO 2021 DO CONSORCIO “AS MARIÑAS” O Pleno do Consorcio As Mariñas, en sesión celebrada o 2 de decembro de 2020, aprobou inicialmente o orzamento para o exercicio económico de 2021. Finalizado o período de exposición pública e unha vez resoltas as reclamacións contra a súa aprobación no Pleno do Consorcio As Mariñas en sesión celebrada o 2 de febreiro de 2021, de conformidade co disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, queda definitivamente aprobado o orzamento para o exercicio económico de 2021, e publícase o seu resumo por capítulos e a plantilla: PLANTILLA POSTOS DE TRABALLO RESERVADOS A PERSOAL FUNCIONARIO (1) Desempeñados en acumulación. POSTOS DE TRABALLO RESERVADOS A PERSOAL LABORAL INDEFINIDO (*) Desempeñada temporalmente con carácter de interinidade. Bergondo, 2 de febreiro de 2021. O presidente José Antonio Santiso Miramontes
08/02/2021 | Administración LocalMunicipal
Ferrol
Xestión Tributaria
Edicto padron aparcadoiro A Magdalena febreiro 2021

O día 26/01/2021 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ao mes de febreiro de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 1 de febreiro de 2021 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
08/02/2021 | Administración LocalMunicipal
Fene
Secretaría
Aprobacion padron fiscal correspondente ao exercico 2020 do servizo de saneamento e coeficiente de vertedura anual

Asunto: aprobación padrón fiscal correspondente ao exercizo 2020 de servicio de saneamento e coeficiente de vertedura anual. Por resolución da alcaldía núm.128/2021, de 2 de febreiro, aprobouse o padrón fiscal correspondente ao exercizo 2020 de servicio de saneamento e coeficiente de vertedura anual. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, os interesados poderán interpoñer as reclamacións ou alegacións que consideren pertinentes ante a Alcaldía. Finalizado o prazo de exposición pública os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. A repercusión do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 2 de febreiro de 2021 O alcalde Asdo.: Juventino José Trigo Rey
08/02/2021 | Administración LocalMunicipal
Vimianzo
Aprobación inicial de expediente de modificación da base núm.52 de execución do orzamento 2019, prorrogado ao 2021

O Pleno da Corporación, en sesión celebrada o día 2 de febreiro de 2021, aprobou inicialmente o expediente de modificación das bases de execución do orzamento, anexo de subvencións nominativas, base núm.52 do orzamento do ano 2019, prorrogado ao 2021. Segundo o previsto nos artigos 169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial exponse ao público durante o prazo de 15 días hábiles dende a súa publicación no BOP, a efectos de posibles reclamacións e outros oportunos. Vimianzo, 2 de febreiro de 2021. A alcaldesa Mónica Rodríguez Ordóñez
08/02/2021 | Administración LocalMunicipal
Negreira
Exposición ao público das Bases para a convocatoria de axudas municipais de emerxencia para cubrir as necesidades básicas como consecuencia da situación de vulnerabilidade provocada pola crise económica do Covid-19

Aprobadas inicialmente, polo Pleno da Corporación, que tivo lugar con data de 1 de febreiro de 2021, as Bases para a convocatoria de axudas municipais de emerxencia para cubrir as necesidades básicas como consecuencia da situación de vulnerabilidade provocada pola crise económica do Covid-19, sométese a información pública polo prazo de trinta (30) días hábiles, a contar desde o seguinte ó da presente publicación para que, a cidadanía en xeral, poida formular alegacións e suxerencias. Negreira, 3 de febreiro de 2021. O alcalde Manuel Ángel Leis Míguez
08/02/2021 | Administración LocalMunicipal
Ferrol
Xestión Tributaria
Edicto padrón Mercados de xaneiro 2021

O día 26/01/2021 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de xaneiro do exercicio 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 1 de febreiro de 2021 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
08/02/2021 | Administración LocalMunicipal
Vimianzo
Aprobación inicial da modificación da Ordenanza fiscal número 24

O Concello Pleno de Vimianzo, en sesión ordinaria celebrada o día 2 de febreiro de 2021, acordou aprobar inicialmente a modificación da Ordenanza fiscal núm.24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas do Concello de Vimianzo, e en cumprimento do disposto no artigo 49 da Lei 7/1985, Reguladora das Bases de Réxime Local, e 17 do Texto Refundido da Lei de Facendas Locais, ábrese un período de 30 días hábiles, contados a partir da inserción deste anuncio no Boletín Oficial da Provincia para que calquera persoa física ou xurídica poida examinar o expediente na Secretaría deste Concello e formular as alegacións e suxestións que consideren oportunas. Así mesmo comunícase que transcorrido o devandito prazo sen que se produciran alegacións, a modificación da ordenanza considerarase aprobada definitivamente. Vimianzo, 2 de febreiro de 2021. A alcaldesa Mónica Rodríguez Ordoñez
08/02/2021 | Administración LocalMunicipal
Ferrol
Xestión Tributaria
Edicto padrón venta ambulante octubre, noviembre y diciembre 2020

O día 26/01/2021 aprobouse por decreto da Alcaldía o Padrón municipal de venda ambulante dos postos do Feirón de Recimil e da Magdalena correspondentes ós meses de outubro, novembro e decembro do exercicio 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 1 de febreiro de 2021 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo.: Mª Teresa Deus Trasobares
08/02/2021 | Administración LocalMunicipal
Fene
Secretaría
Delegación da Alcaldía para a realización de voda civil

ANUNCIO Asunto: delegación da Alcaldía para a realización de voda civil A Alcaldía ditou a Resolución núm.124/2021 para que a concelleira María de los Ángeles Coira López realice a voda civil que vai ter lugar no Salón de Plenos do Concello o vindeiro 13.02.2021 ás 17.00 horas. Fene, 03 de febreiro de 2021. O alcalde Asdo.: Juventino José Trigo Rey
08/02/2021 | Administración Autonómica
Xunta de Galicia
Consellería de Medio Ambiente, Territorio e Vivenda
Xefatura Territorial da Coruña
Servizo de Conservación da Natureza
Anuncio polo que se lle da publicidade ao expediente de ampliación do Tecor “Carral” nunha superficie de 2,018 ha, correspondentes ás parcelas 487 e 508 do polígono 42, no concello de Carral

EDICTO Por esta Xefatura Territorial e a instancia da Sociedade Deportiva San Esteban de Paleo (NIF G15476476), instrúese un expediente de ampliación dunha superficie de 2,018 ha correspondentes ás parcelas 487 e 508 do polígono 42, no concello de Carral, procedentes da segregación ao Tecor “Veira”. O que se fai público para xeral coñecemento, sinalándose o prazo de vinte días, contados a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Conservación da Natureza, Edificio Administratitvo. Monelos 5.ª planta, r/ Vicente Ferrer, n.º 2 - A Coruña, e onde poderán ver as características da ampliación e presentar durante o mesmo prazo as alegacións que puideran estimar convenientes ao respecto. A Coruña, 2 de febreiro de 2021. A xefa territorial da Consellería de Medio Ambiente, Territorio e Vivenda na Coruña Damarys Freddy Eduardo Cenador Sova
08/02/2021 | Administración LocalMunicipal
Cee
Aprobación definitiva dos padróns fiscais da taxa de prestación do servizo do Mercado de Abastos e Mercado Dominical

ANUNCIO Téndose aprobado provisionalmente, mediante resolución da Alcaldía, os padróns fiscais da taxa pola prestación de servicio de postos do Mercado de Abastos e do Mercado Dominical, correspondentes ao exercicio de 2021, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Rematado o periodo de exposición pública e ao non presentarse alegación algunha durante o prazo regulamentario, por esta alcaldía ditouse, con data 3 de febreiro de 2021, resolución de aprobación definitiva dos padróns fiscais da taxa de prestación do servicio de Mercado de Abastos e Mercado Dominical, correspondentes ao exercicio de 2021, polos importes de 17.892,72 e 69.838,20 €, respectivamente. En Cee, 3 de febreiro de 2021. A alcaldesa Margarita Lamela Louzán
04/02/2021 | Administración LocalMunicipal
Narón
Intervención
Edicto de modificación do calendario do contribuínte

EDICTO O concelleiro delegado de Facenda ditou, con data de 28.01.2021, resolución na que se presta aprobación a modificación do calendario do contribuínte do exercizo 2021 nos seguintes termos literais: 1.º.–A aprobación da primeira modificación do calendario do contribuínte para o exercizo 2021 conforme se indica de seguido: 2.º.–Publicar a modificación do calendario fiscal do contribuínte no Boletín Oficial da Provincia e na páxina web do Concello para a súa difusión e xeral coñecemento.3.º.–A modificación do calendario do contribuínte para o exercizo 2021 é susceptible de recurso na vía contencioso administrativa por quenes sexan titulares de dereitos e intereses lexítimos, sen que a interposición do recurso interrumpa a súa aplicación.” Narón, 1 de febreiro de 2021. A alcaldesa-presidenta Marián Ferreiro Díaz
04/02/2021 | Administración LocalMunicipal
Arzúa
Aprobación do padron da taxa pola prestación do servizo de axuda no fogar

APROBACIÓN DO PADRON DA TAXA POLO SERVIZO DE AXUDA NO FOGAR Por Resolución da Alcaldía n.º 554/2020, de data 28 de outubro de 2020, e por Resolución da Alcaldía n.º 668/2020, do 22 de decembro de 2020, aprobáronse os padróns de suxeitos pasivos da taxa pola prestación do servizo de axuda no fogar correspondentes ao mes de agosto (detéctase que non lle fora dada publicidade a dita aprobación) e novembro de 2020, respectivamente. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 29 de xaneiro de 2021. Alcalde-presidente do Concello de Arzúa Tomas David Xavier Maria Benslaiman Hedlund
04/02/2021 | Administración LocalMunicipal
Cariño
Aprobación definitiva da modificacion da Ordenanza fiscal reguladora do prezo público do punto de atencion á infancia

ANUNCIO O Pleno Corporativo, en sesión ordinaria celebrada o día 4 de decembro de 2020, aprobou, con carácter inicial, a modificación da Ordenanza fiscal reguladora do prezo público do Punto de Atención á Infancia. Exposta ao público durante trinta días, non se presentou ningunha reclamación ou suxestión, polo que, de conformidade co establecido no artigo 49. c) da Lei 7/1985, do 2 de abril, reguladora das bases de réxime local, enténdese definitivamente aprobada a citada modificación. A teor do previsto no artigo 70.2 da Lei 7/1985, do 2 de abril, reguladora das bases de réxime local, e o artigo 196.2 do Real decreto 2568/1986, do 28 de novembro, publícase íntegramente a modificación do citado texto normativo, que entrará en vigor ao día seguinte da súa inserción no Boletín Oficial da Provincia. Por tratarse de unha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interponer o recurso contencioso-administrativo é de dous meses dende o día seguinte ao da publicación da presente disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Incorpórase unha DISPOSICIÓN TRANSITORIA, redactada do seguinte xeito: En base ao establecido no artígo 23. Seis da Lei 7/2019, do 23 de decembro, de medidas fiscais e administrativas, que engade unha disposición adicional novena á Lei 13/2008, do 3 de decembro, de servicios sociais de Galicia, co o obxecto de conseguir a gratuidade da atención educativa nas escolas infantís de 0-3 años para segundos/as fillos/as e sucesivos/as, e visto que no seu punto segundo resulta aplicable ás entidades locais titulares de escolas infantís de 0-3 anos. En tanto se manteña a financiación autonómica, establecese unha bonificación do 100% da atención educativa e da matricula correspondente, para os segundos e sucesivos fillos que se matriculen no PAI de Cariño a partir da modificación da presente Ordenanza. Dita bonificación que durante a sua aplicación excluirá as reguladas no articulado referidas á atención educativa e matricula respecto ó segundo e sucesivos fillos, manterase en tanto o faga a subvención autonómica. Soamente será aplicable en tanto que existan dous o mais fillos menores da 18 años, e un o algún deles este matriculado no PAI, e cesará automáticamente, retomándose a aplicación da regulación anterior, cando cese a subvención autonómica sen necesidade de modificación deste prezo público. Cariño, 1 de febreiro de 2021. O alcalde José M. Alonso Pumar
04/02/2021 | Administración LocalMunicipal
Cee
Aprobación inicial da modificación da relación de postos de traballo do persoal laboral do Concello de Cee. Expediente n.º 2020/C002/000033

ANUNCIO O Pleno do Concello de Cee, en sesión ordinaria celebrada o día 29 de xaneiro de 2021, acordou a aprobación inicial da modificación da relación de postos de traballo, creando os seguintes postos de traballo: a) Dirección do CIM - Psicólogo/a do CIM, co código 05.03.01, e a natureza, categoría, funcións, retribucións e forma de provisión que se indican na ficha anexa. b) Responsábel da Casa da Cultura de Ameixenda, co código 06.01.02, e a natureza, categoría, funcións, retribucións e forma de provisión que se indican na ficha anexa. Sométese o expediente a información pública polo prazo de 20 días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas, conforme establece o artigo 202 da Lei 2/2015, do 29 de abril, de emprego público de Galicia. Durante devandito prazo poderá ser examinado por calquera interesado nas dependencias municipais. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. Unha vez aprobada definitivamente, remitirase copia aos órganos competentes da Administración xeral do Estado e da Administración xeral da Comunidade Autónoma de Galicia dentro do prazo de trinta días, e será publicada integramente no boletín oficial da provincia. Cee, 1 de febreiro de 2021. Alcaldesa do Concello de Cee Rodrigo Marcelo Rocasalbas Paires